Legislativul îi forțează pe liberali să mărească pensiile cu 40%, nu cu 14, cum vrea Guvernul.
Pensiile ar trebui să crească cu 40 de procente, după votul de azi din Parlament. Guvernul voia creșterea pensiilor cu 14%. PNL spune că va ataca la CCR forma adoptată.
Social-democrații au avut câștig de cauză în Parlament. Proiectul prin care pensiile cresc cu 14% a fost respins. Au fost 242 de voturi pentru respingere, 147 împotrivă și 11 abțineri. Legislativul îi forțează pe liberali să mărească pensiile cu 40%, nu cu 14, cum vrea Guvernul. Majorarea punctului de pensie cu 40% ar duce la o creştere a deficitului bugetar. Colega mea Elena e acum prin telefon și știe mai multe.Elena Crângașu, corespondent Aleph News: "Am putea spune că este un câștig al social-democraților, însă acest proiect trebuie să ajungă pe masa lui Klaus Iohannis care are trei variante: îl poate aproba, îl poate trimite în Parliament sau îl poate ataca la Curtea Constituțională.Între timp, liberalii au anunțat deja că vor ataca acest proiect la CC și am putea ajunge în aceeși situație ca la alocații. Într-adevăr PIB-ul ar crește cu 11% în 2021, se arată într-un raport publicat pe site-ul BNR. Pe de altă parte, Florin Cîțu spune că ar fi un impact prea mare la bugetul de stat"Alte modificări aduse-► majorarea din 2020 a salariilor de bază pentru personalul didactic de predare-► suplimentarea bugetului Ministerului Economiei cu 400 de milioane lei, pentru programul Start-Up Nation-► suplimentarea bugetului Secretariatului de Stat pentru Culte cu 20 de milioane de lei pentru continuarea lucrărilor la Catedrala Mântuirii Neamului-► majorarea cu 1 miliard de lei a sumelor repartizate UAT-urilor-► suplimentarea cu 5,635 milioane de lei a bugetului Camerei Deputaţilor, pentru cumpărarea de echipamente necesare dotării birourilor parlamentare din teritoriu-► suplimentarea cu 67 milioane de lei a bugetului Ministerul Agriculturii, pentru finanţarea Programului de realizare a sistemului naţional antigrindină şi de creştere a precipitaţiilor.